Diari Oficial de la Generalitat Valenciana


Sumari del DOGV 9865, del 06-06-2024 (2024/5287)

DECRET12/2024, de 23 d'abril, del president de la Generalitat, de modificació del Decret 32/2022, de 18 d'octubre, del president de la Generalitat, pel qual s'aproven les bases reguladores per a la concessió de subvencions destinades al sanejament dels ajuntaments de la Comunitat Valenciana amb especials dificultats economicofinanceres.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9865

Data del DOGV
:   06-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5287


Data del document
:   23-04-2024

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat
    * Presidència de la Generalitat

DECRET12/2024, de 23 d'abril, del president de la Generalitat, de modificació del Decret 32/2022, de 18 d'octubre, del president de la Generalitat, pel qual s'aproven les bases reguladores per a la concessió de subvencions destinades al sanejament dels ajuntaments de la Comunitat Valenciana amb especials dificultats economicofinanceres. [2024/5287]  
PREÀMBUL  
  
La Generalitat, fermament compromesa amb l'estabilitat pressupostària i la sostenibilitat financera en l'àmbit local, va aprovar el Decret llei 3/2019, de 22 de març, del Consell, pel qual s'adopten mesures per a afavorir l'accés universal als servicis públics que permeten el sanejament de les entitats locals amb especials dificultats economicofinanceres, i el cofinançament de servicis en zones de baixa densitat poblacional de la Comunitat Valenciana.   
En este marc, i amb la finalitat de fomentar el sanejament de les hisendes locals i de contribuir a una millor posició economicofinancera dels municipis, es va iniciar el passat exercici una línia d'ajudes l'objecte de les quals és l'assistència econòmica als ajuntaments de la Comunitat Valenciana que travessen dificultats financeres.  
La Direcció General d'Administració Local és l'òrgan competent en la gestió de les mesures de foment i dels fons de la Generalitat destinats a les entitats locals, així com de la promoció d'accions en l'àmbit municipal que atorguen valor afegit a l'acció municipal, tot això de conformitat amb el que es disposa en el Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, i del Decret 131/2023, de 10 d'agost, del Consell, pel qual s'aprova el Reglament orgànic i funcional de la Presidència de la Generalitat. En tot cas, li correspon la gestió i l'execució de la política de la Generalitat en matèria d'administració local i la proposta normativa en el marc que disposa el títol VIII de l'Estatut d'Autonomia.  
Per mitjà del Decret 32/2022, de 18 d'octubre, del president de la Generalitat, es van aprovar les bases reguladores per a la concessió de subvencions destinades al sanejament dels ajuntaments de la Comunitat Valenciana amb especials dificultats economicofinanceres, el qual s'ha de modificar en alguns aspectes de la seua regulació, amb la finalitat d'adaptar la norma al que es preveu pel Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions, si bé adaptades a la pròpia naturalesa dels municipis i a fi d'estes subvencions, ja que estes bases tenen entre els seus objectius promoure i fomentar, en l'àmbit de la Comunitat Valenciana, el desenvolupament d'una part de polítiques públiques responsables, en estar dirigides a finançar actuacions de suport i foment a les entitats locals, col·laborant en el sanejament de les hisendes locals i contribuint a una millor posició economicofinancera dels municipis.  
L'objecte d'estes subvencions és l'assistència econòmica mitjançant la reducció del capital viu d'operacions de crèdit a llarg termini, formalitzat amb entitats bancàries i disposat, mitjançant amortitzacions no ordinàries, la qual cosa justifica la no incorporació en les presents bases de clàusules de responsabilitat social ni les conseqüències del seu incompliment en el marc del que es preveu en els citats articles 19.1, 21.1 i 23 del Decret 118/2022, de 5 d'agost, del Consell.  
Convé destacar que les presents bases reguladores s'acullen a la possibilitat regulada pel Decret 118/2022, de 5 d'agost, del Consell, de modular l'obligació de la inclusió de les citades clàusules a favor dels municipis de poca població, determinant que seran considerats a este efecte els municipis de fins a 5.000 habitants.   
De conformitat amb l'article 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes concedides a l'empara de la convocatòria conforme a les bases reguladores del Decret 32/2022, de 18 d'octubre, del president de la Generalitat, amb la modificació que s'incorpora a través del present decret, , estan exemptes de notificació a la Comissió Europea, per no ser-los aplicable l'article 107 del Tractat de Funcionament de la Unió Europea, ja que estan destinades a ajuntaments i no afecten els intercanvis comercials entre estats membres.  
La present norma s'adequa als principis de bona regulació continguts en l'article 129 de la Llei 39/2015, d'1 d'octubre, del Procediment Administratiu Comú de les Administracions Públiques, i, en particular, als principis de necessitat i eficàcia, així com de proporcionalitat, seguretat jurídica, transparència i eficiència.  
En relació amb els principis de necessitat, eficàcia i proporcionalitat, cal assenyalar que este decret conté la regulació imprescindible per a incorporar l'exigència legal continguda en el Decret 118/2022, de 5 d'agost, del Consell, relatiu a la inclusió de clàusules de responsabilitat social en la contractació pública i en l'atorgament de subvencions, en el marc de les competències de la Generalitat, en desenvolupament del que es preveu en l'article 13.4 de la Llei 18/2018, de 13 de juliol, de la Generalitat, per al foment de la responsabilitat social.   
A més, esta disposició complix el principi de seguretat jurídica, ja que la seua tramitació s'ajusta a la legislació estatal bàsica i autonòmica en la matèria, havent complit tots els tràmits i sol·licituds d'informes preceptius que exigix la normativa vigent.  
També s'adequa al principi de transparència, atés que s'ha sotmés al tràmit d'informació pública a través del portal de Transparència de la Generalitat.  
Finalment, s'adequa al principi d'eficiència, ja que esta norma no comporta càrregues administratives innecessàries o accessòries.  
Per tot el que s'ha exposat, una vegada complits els tràmits procedimentals oportuns, vistes la Llei 39/2015, d'1 d'octubre, del procediment administratiu comú de les administracions públiques; la Llei 38/2003, de 17 de novembre, general de subvencions; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions;, iel Decret 24/2009, de 13 de febrer, sobre la forma, l'estructura i el procediment d'elaboració dels projectes normatius de la Generalitat, i en l'exercici de la competència en matèria d'administració local, atribuïda a la Presidència de la Generalitat, en l'article 2 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions,  
  
  
DECRETE  
  
Article únic. Modificació del Decret 32/2022, de 18 d'octubre, del president de la Generalitat, pel qual s'aproven les bases reguladores per a la concessió de subvencions destinades al sanejament dels ajuntaments de la Comunitat Valenciana amb especials dificultats economicofinanceres.  
Es modifiquen els articles 3 i 16 del Decret 32/2022, de 18 d'octubre, del president de la Generalitat, pel qual s'aproven les bases reguladores per a la concessió de subvencions destinades al sanejament dels ajuntaments de la Comunitat Valenciana amb especials dificultats economicofinanceres.  
  
DISPOSICIÓ ADDICIONAL  
  
Única. Repercussió pressupostària  
L'aprovació d'este decret no té cap incidència en la dotació dels capítols de despesa assignats a la Presidència de la Generalitat, sense perjudici de les possibles convocatòries que puguen efectuar-se d'acord amb la consignació pressupostària que s'establisca en el corresponent exercici.  
  
DISPOSICIÓ FINAL  
  
Única. Entrada en vigor  
Este decret entrarà en vigor l'endemà de la seua publicació en el Diari Oficial de la Generalitat Valenciana.  
  
València, 23 d'abril de 2024,   
  
El president de la Generalitat  
CARLOS MAZÓN GUIXOT.  
  
ANNEX  
  
Nova redacció dels articles 3 i 16 del Decret 32/2022, de 18 d'octubre, del president de la Generalitat, pel qual s'aproven les bases reguladores per a la concessió de subvencions destinades al sanejament dels ajuntaments de la Comunitat Valenciana amb especials dificultats economicofinanceres.  
  
1. L'article 3 queda redactat com seguix:  
  
«Article 3. Entitats beneficiàries  
1. Podran ser entitats beneficiàries de les subvencions regulades en este decret els ajuntaments que presenten un nivell d'endeutament viu superior al 110 % dels ingressos corrents liquidats, en els termes disposats en l'article 1.   
2. Quedaran exclosos d'este règim d'ajudes els ajuntaments en els quals concòrrega alguna de les següents circumstàncies:   
a) que en el moment de la convocatòria compten amb un nivell d'endeutament viu igual o inferior al 110% dels ingressos corrents liquidats.   
b) que, podent-se haver adherit al compartiment Fons d'Ordenació regulat en el Reial decret llei 17/2014, de 26 de desembre, de mesures de sostenibilitat financera de les comunitats autònomes i entitats locals i altres de caràcter econòmic, conforme a les Resolucions de la Secretaria General de Finançament Autonòmic i Local, no hagen formalitzat en cap exercici una sol·licitud d'adhesió.   
  
3. No podran obtindre la condició d'entitat beneficiària els ajuntaments en els quals concòrrega alguna de les circumstàncies previstes en l'article 13 de la Llei 38/2003, de 17 de novembre, general de subvencions.  
4. En les convocatòries que es deduïsquen de les presents bases reguladores, serà requisit de participació per a les entitats locals, que estes entitats acrediten la inclusió, en els plecs de contractació aprovats dins de l'últim any natural, de les clàusules de responsabilitat social en la contractació pública, en la forma prevista pel Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions.  
No obstant això, les entitats beneficiàries de fins a 5.000 habitants, quedaran exemptes del compliment d'este requisit de participació.»  
  
  
2. L'article 16 queda amb la redacció següent:  
  
«Article 16. Pla de control  
1. La comprovació material de l'efectiva realització de l'activitat subvencionada es realitzarà mitjançant el corresponent pla de control que desenvolupe la direcció general amb competència en matèria d'Administració local, de conformitat amb el que es preveu en l'article 169.3 de la Llei 1/2015, de 6 de febrer, d'hisenda pública, del sector públic instrumental i de subvencions.  
2. Este pla de control comprendrà, dins de les actuacions de comprovació material, la verificació de la inclusió, per les entitats beneficiàries, de clàusules de responsabilitat social en la contractació pública, en la forma prevista pel Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions.  
  
3. El tipus de control serà administratiu, sobre la totalitat o una mostra de les subvencions concedides.»